**UČENICI OSNOVNE ŠKOLE BEREK U BJELOVARSKO-BILOGORSKOJ ŽUPANIJI**

Učenici trećeg razreda Osnovne škole Berek u pratnji učiteljice i ravnateljice posjetili su Bjelovarsko-bilogorsku županiju, gdje ih je dočekao župan Bajs i zamjenica župana Ištef Benšić.

Bila je to prilika da se susretnu sa čelnicima Bjelovarsko-bilogorske županije i da iz prve ruke doznaju sve što ih zanima o funkcioniranju županije, ali i o županu i njegovim zamjenicima. Župan Damir Bajs na početku ih je pozdravio, upoznao s djelatnošću Županije i svime onime što je u njenoj nadležnosti. Ipak, učenici su županu pokazali da su savladali sve činjenice o svojoj županiji. Nakon razgovora sa županom, učenici su obišli zgradu Županije.